पाएं अपने शहर की ताज़ा ख़बरें और फ्री ई-पेपरडाउनलोड करें
झुमरीतिलैया/रांची। पुलिस ने गुप्त सूचना के आधार पर स्टेशन के पास स्थित अजंता लॉज से बुधवार की देर रात एक युवक व युवती को संदिग्ध अवस्था में पकड़ा। पूछताछ के बाद गुरुवार को उन्हें थाने से छोड़ दिया गया। युवक मैथन धनबाद व लड़की उड़ीसा की रहने वाली है।
पुलिस की ओर से यह कार्रवाई इन दोनों के संदिग्ध आचरण को लेकर मिली जानकारी पर की गई। छानबीन के दौरान दोनों ने अपने को डांसर बताते हुए गया में प्रोग्राम करने के बाद उड़ीसा जाने की बात पुलिस को बताई।
वहीं जब पुलिस ने लॉज के बुकिंग रजिस्टर की जांच की तो उसमें नवादा जाने की बात लिखे जाने की जानकारी मिली। इसके अलावा जांच के दौरान इस बात की भी जानकारी मिली की होटल संचालक की ओर से बिना किसी आईडी प्रमाण पत्र के ही दोनों के लिए कमरा बुक कर दिया गया था। थाना प्रभारी हरेंद्र तिवारी ने दोनों से पूछताछ की। मौके पर दोनों ने गया में पिछले 21 दिनों से प्रोग्राम करने व बाद में वहां के कुछ लोगों की ओर से पीछा करने की बात बताई गई। दोनों ने बताया वे डर से बराकर चले गए थे। जहां उनकी शिकायत पर आरपीएफ ने दोनों की मदद करते हुए उन्हें वापस कोडरमा भेज दिया।
इस संबंध में थाना प्रभारी ने बताया कि पकड़े गए युवक-युवती से पूछताछ के दौरान उनके डांसर होने व आराम के ख्याल से होटल में ठहरने की बात बात सामने आई। दोनों के बालिग होने के कारण पुलिस ने बांड भराकर छोड़ दिया। वही थाना प्रभारी ने बिना आईडी प्रूफ के दोनों को होटल का कमरा दिए जाने पर होटल संचालक पर कार्रवाई करने की बात कही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn